
	Comisia pentru Buget,

Finanţe şi Bănci
	
	Bucureşti,  27.02.2019 

Nr. 4c-2/102
PLx.710/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea Ordonanţei de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative, trimis cu adresa nr. PLx.710/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

	Comisia pentru Buget,

Finanţe şi Bănci
	
	Bucureşti,  27.02.2019 

Nr. 4c-2/102
PLx.710/2018


RAPORT

asupra proiectului de Lege pentru modificarea Ordonanţei de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, 
precum şi pentru modificarea şi completarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgenţă, cu proiectul de Lege pentru modificarea Ordonanţei de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 14 noiembrie 2018.

La dezbaterea proiectului de Lege s-a avut în vedere avizul favorabil al Consiliului Legislativ şi avizul negativ al Consiliului Economic și Social.
Proiectul de lege supus dezbaterii are ca obiect de reglementare îmbunătățirea și reorganizarea ANAF în sensul revenirii la modul de organizare a administraţiilor financiare la nivel judeţean, mai aproape de contribuabili, în vederea îmbunătăţirii atât a ratei de colectare, cât şi a relaţiei cu plătitorii de taxe şi impozite.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 26 februarie 2019.

La lucrările Comisiei și-au înregistrat prezența un număr de 24 deputați, din totalul de 25 de membri.

La dezbaterea proiectului de lege au participat, în calitate de invitați, reprezentanți ai Ministerului Finanțelor Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu majoritate  de voturi, să supună plenului Camerei Deputaţilor raportul de adoptare a proiectul de Lege pentru modificarea Ordonanţei de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative,  cu amendamentele admise prezentate în Anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Andrei POP


Şef serviciu

Giorgiana Ene

Consilier parlamentar

 Vasilica Popa

ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	Titlul legii:

LEGE

pentru modificarea Ordonanţei de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative
	Nemodificat 
	

	2. 
	Art.I.- Ordonanţa de urgenţă a Guvernului nr.74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative, publicată în Monitorul  Oficial  al   României,   Partea   I, nr.389 din 29 iunie 2013, aprobată cu modificări şi completări prin Legea nr.144/2014, cu modificările ulterioare, se modifică după cum urmează:
	Nemodificat 
	

	3. 
	1.
Articolul 10 se modifică şi va avea următorul cuprins:
	1. Articolul 10 se modifică şi va avea următorul cuprins:
	

	
	„Art.10.-
(1)
În subordinea Agenţiei se înfiinţează direcţiile finanţelor publice judeţene, respectiv a municipiului Bucureşti, cu sediul în municipiile reşedinţă de judeţ, respectiv municipiul Bucureşti, instituţii publice cu personalitate juridică.
	Nemodificat 
	

	4. 
	(2)
Cele opt direcţii generale regionale ale finanţelor publice se desfiinţează şi devin prin divizare direcţii ale finanţelor publice judeţene, respectiv a municipiului București. 
	Nemodificat 
	

	5. 
	(3)
Atribuţiile direcţiilor generale regionale ale finanţelor publice se preiau de către direcţiile finanţelor publice judeţene, respectiv a municipiului Bucureşti, potrivit ariei teritoriale de competenţă.
	(3) Atribuțiile direcțiilor generale regionale ale finanțelor publice, cu excepția celor ale direcțiilor regionale vamale, precum și ale birourilor vamale de interior și de frontieră, se preiau de către direcțiile finanțelor publice județene, respectiv a municipiului București, potrivit ariei teritoriale de competență.

Autori: deputat Adrian Solomon

	Necesitatea reglementării şi corelare cu art.II şi III propuse.

	6. 
	(4)
Direcţiile finanţelor publice judeţene, respectiv a municipiului Bucureşti preiau ca structuri fără personalitate juridică administraţiile pentru contribuabilii mijlocii, precum şi birourile vamale de interior şi de frontieră, potrivit ariei teritoriale de competenţă.
	(4) Direcțiile finanțelor publice județene, respectiv a municipiului București, preiau ca structuri fără personalitate juridică administrațiile pentru contribuabilii mijlocii potrivit ariei teritoriale de competență.

Autor: deputat Adrian Solomon

	Necesitatea reglementării şi corelare cu art. II şi III propuse.

	7. 
	(5)
Personalul direcţiilor generale regionale ale finanţelor publice se preia şi se reîncadrează la direcţiile finanţelor publice judeţene, respectiv a municipiului Bucureşti, în limita numărului de posturi aprobat, în condiţiile legii.
	(5) Personalul direcțiilor generale regionale ale finanțelor publice, cu excepția personalului vamal, se preia și se reîncadrează la direcțiile finanțelor publice județene, respectiv a municipiului București, în limita numărului de posturi aprobat, în condițiile legii.

Autor: deputat Adrian Solomon

	Necesitatea reglementării şi corelare cu art. II şi III propuse.

	8. 
	(6) Modul de organizare şi funcţionare a direcţiilor finanţelor publice județene, respectiv a municipiului Bucureşti, se stabileşte prin ordin al preşedintelui Agenţiei, cu avizul Ministerului Finanţelor  Publice, în cazul structurilor coordonate metodologic de structurile de specialitate din aparatul propriu al ministerului.
	Nemodificat 
	

	9. 
	(7) Direcţiile finanţelor publice judeţene, respectiv a municipiului Bucureşti, dobândesc personalitate juridică.
	Nemodificat 
	

	10. 
	(8) Personalul direcţiilor generale regionale ale finanţelor publice  care se desfiinţează prin divizare este preluat în cadrul direcţiilor finanţelor publice judeţene, respectiv a municipiului Bucureşti nou constituite, în limita numărului de posturi  aprobat, în condiţiile legii.”
	Nemodificat 

	

	11. 
	2.
Articolul 11 se modifică şi va avea următorul cuprins:
	2. Articolul 11 se modifică şi va avea următorul cuprins:
	

	
	„Art.11.-
(1)
Patrimoniul, arhiva, prevederile bugetare, execuţia bugetară şi orice alte bunuri ale direcţiilor generale regionale ale finanţelor publice sunt preluate de direcţiile finanţelor publice judeţene.
	Art. 11. - (1) Patrimoniul, arhiva, prevederile bugetare, execuția bugetară și orice alte bunuri ale direcțiilor generale regionale ale finanțelor publice sunt preluate de direcțiile finanțelor publice județene, respectiv a municipiului București.

Autor: deputat Adrian Solomon


	Unitate de terminologie.

	12. 
	(2)
Procedurile aflate în derulare la nivelul direcţiilor generale regionale ale finanţelor publice, se continuă de Agenţie, respectiv de direcţiile judeţene ale finanţelor publice, după caz, conform competenţelor, actele îndeplinite anterior rămânând valabile.
	(2) Procedurile aflate în derulare la nivelul direcțiilor generale regionale ale finanțelor publice, se continuă de Agenție şi/sau de direcțiile județene ale finanțelor publice, respectiv a municipiului Bucureşti, după caz, conform competenţelor, actele îndeplinite anterior rămânând valabile.

Autor: deputat Adrian Solomon


	Unitate de terminologie.

	13. 
	(3)
Pentru litigiile aflate pe rolul instanţelor  judecătoreşti, indiferent de faza de judecată, Agenția şi/sau direcţiile județene ale finanţelor publice, respectiv a municipiului Bucureşti, după caz, se subrogă în toate drepturile şi obligaţiile aferente şi dobândesc calitatea procesuală a direcţiilor generale regionale ale finanţelor publice din care s-au divizat.
	Nemodificat 
	

	14. 
	(4) Protocoalele de predare-preluare a patrimoniului, arhivei, prevederilor bugetare, execuţiei bugetare prevăzute la alin.(1) se încheie în termen de 60 de zile de la data intrării în vigoare a prezentei legi.”
	Nemodificat 
	

	15. 
	Art. II.- (1) Aplicarea prevederilor art.11 alin. (4) se face prin ordin al ministrului finanţelor publice, în termen de 30 de zile de la data intrării în vigoare a prezentei legi. Instrucţiunile pe baza cărora se încheie protocolul de predare-primire privind execuţia bugetară se aprobă prin ordin al preşedintelui Agenţiei Naţionale de Administrare Fiscală, cu avizul Ministerului Finanţelor Publice.
	3. Art. II. - (1) Aplicarea prevederilor art. 11 alin.(4) din Ordonanța de urgență a Guvernului nr.74/2013 privind unele măsuri pentru îmbunătățirea și reorganizarea activității Agenției Naționale de Administrare Fiscală, precum și pentru modificarea și completarea unor acte normative, aprobată cu modificări și completări prin Legea nr. 144/2014, cu modificările ulterioare, precum şi cu cele aduse prin prezenta lege, se face prin ordin al ministrului finanțelor publice, în termen de 30 de zile de la data intrării în vigoare a prezentei legi. Instrucțiunile pe baza cărora se încheie protocolul de predare - primire privind execuția bugetară se aprobă prin ordin al președintelui Agenției Naționale de Administrare Fiscală, cu avizul Ministerului Finanțelor Publice.

Autor: deputat Adrian Solomon


	Pentru respectarea normelor de tehnică legislativă.

	16. 
	(2) Modalitatea de reîncadrare a personalului prevăzut la art.10 alin.(5) se stabileşte prin ordin al preşedintelui Agenţiei Naţionale de Administrare Fiscală, cu avizul Ministerului Finanţelor Publice şi al Ministerului Muncii şi Justiţiei Sociale. 
	(2) Modalitatea de reîncadrare a personalului prevăzut la art. 10 alin. (5) din Ordonanța de urgență a Guvernului nr.74/2013, cu modificările ulterioare, precum şi cu cele aduse prin prezenta lege, se stabilește prin ordin al președintelui Agenției Naționale de Administrare Fiscală, cu avizul Ministerului Finanțelor Publice și al Ministerului Muncii și Justiției Sociale.

Autor: deputat Adrian Solomon
	Pentru respectarea normelor de tehnică legislativă.

	17. 
	
	4. Art. III. – (1) Se înființează Direcția Generală a Vămilor, ca organ de specialitate al administraţiei publice centrale, cu personalitate juridică, finanţat de la bugetul de stat, care se organizează şi funcţionează în subordinea Ministerului Finanţelor Publice.

(2) Direcţia Generală a Vămilor se înfiinţează prin preluarea atribuţiilor, a activităţii, a posturilor şi a personalului următoarelor structuri vamale din cadrul Agenției Naționale de Administrare Fiscală şi a unităţilor subordonate: Direcţia generală a vămilor din cadrul aparatului propriu al Agenţiei Naționale de Administrare Fiscală, precum şi direcţiile regionale vamale şi birourile vamale de interior şi de frontieră din cadrul direcţiilor generale regionale ale finanţelor publice.

(3) Organizarea, modul de funcţionare, numărul de posturi al Direcţiei Generale a Vămilor, precum şi alte aspecte determinate de aplicarea măsurilor de reorganizare prevăzute de prezenta lege se aprobă prin hotărâre a Guvernului, în termen de 30 de zile de la data intrării în vigoare a prezentei legi.

(4) Preluarea personalului în noua structură organizatorică a Direcției generale a vămilor și încadrarea acestuia în funcțiile publice generale și specifice stabilite ca funcții de stat, se face în termenele şi cu respectarea condiţiilor prevăzute de legislaţia în vigoare în limita numărului maxim de posturi aprobat. 

(5) Modalitatea de încadrare a personalului prevăzut la alin. (4) se stabilește prin ordin al ministrului finanțelor publice, cu avizul Ministerului Muncii și Justiției Sociale.

(6) Patrimoniul, arhiva, prevederile bugetare, execuția bugetară și orice alte bunuri aferente structurilor vamale prevăzute la alin.(2) se preiau, pe bază de protocol de predare-preluare, de către Direcţia Generală a Vămilor de la Agenția Națională de Administrare Fiscală şi direcţiile generale regionale ale finanţelor publice, în termen de 60 de zile de la intrarea în vigoare a hotărârii Guvernului prevăzută la alin.(3).

(7) Procedurile şi activităţile aflate în derulare la nivelul structurilor vamale prevăzute la alin. (2) vor fi continuate de Direcţia Generală a Vămilor, prin preluarea drepturilor şi obligaţiilor acestora, actele îndeplinite anterior rămânând valabile.

Autor: deputat Adrian Solomon

	Măsura își propune să redefinească autoritatea vamală ale cărei atribuții sunt exercitate în prezent de către ANAF prin structurile vamale din subordine: Direcția generală a vămilor din cadrul aparatului propriu al ANAF și 8 direcții regionale vamale (cu birouri vamale de interior și de frontieră) aflate în subordinea direcțiilor generale regionale de finanțe. 

DGV are atribuţii doar de coordonare metodologică a structurilor vamale teritoriale, acestea nefiind în subordinea DGV. 

Datorită faptului că România nu are o administrație vamală corespondentă celorlalte administrații vamale din țările comunitare, organizate ca structuri independente, nu s-a putut implementa una dintre cele mai importate măsuri adoptate de UE pe linia luptei anti-contrabandă și anume Convenția cu privire la asistența reciprocă și cooperarea între administrațiile vamale denumită generic Convenția Napoli II.

Reunirea tuturor structurilor vamale într-o singură structură va asigura o abordare unitară a acţiunilor autorității vamale în misiunea acesteia de a asigura controlul de securitate și siguranță la frontiera externă de sud-est a UE. Totodată o structura unitara va asigura o utilizare mult mai eficientă a resurselor umane si financiare în combaterea fraudei vamale si a contrabandei.  

Structurarea activității vamale pe trei paliere, central, regional și local, a fost adoptată de către autoritatea vamală înainte de aderarea la UE, reprezentând o aliniere din punct de vedere organizatoric cu majoritatea administrațiilor vamale din UE și totodată fiind similară cu a altor autorități care au competențe de control la trecerea frontierei (Poliția de frontieră).

Sunt necesare prevederi tranzitorii referitoare la: preluarea personalului, încadrarea acestuia pe funcții cu păstrarea drepturilor salariale prin corelarea cu prevederile Legii nr. 153/2017 privind salarizarea personalului plătit din fonduri publice precum și prevederi referitoare la preluarea activității de la ANAF și direcțiile generale regionale ale finanțelor publice.

	18. 
	
	5. Art. IV. – (1) Aplicarea prevederilor art. III alin.(6) se face prin ordin al ministrului finanțelor publice, în termen de 30 de zile de la data intrării în vigoare a prezentei legi. Instrucțiunile pe baza cărora se încheie protocolul de predare-primire privind execuția bugetară se aprobă prin ordin al ministrului finanțelor publice.

(2) Începând cu data intrării în vigoare a hotărârii Guvernului prevăzute la art. III alin.(3), în cuprinsul actelor normative în vigoare, în cazul prevederilor care reglementează activitatea în domeniul vamal, denumirile „Agenţia Naţională de Administrare Fiscală”, respectiv „direcţia generală regională a finanţelor publice” se înlocuiesc cu denumirea „Direcţia Generală a Vămilor”.

Autor: deputat Adrian Solomon

	Idem Art. III.

